মোঃ মোহন মিয়া : নেত্রকোনার দুর্গাপুরে জাতির জনক বঙ্গবন্ধু শেখ মুজিবুর রহমানের ৭ মার্চের ঐতিহাসিক ভাষন ইউনেস্কোর ”মেমোরি অব দ্য ওয়ার্ল্ড ইন্টারন্যাশনাল রেজিষ্টার” স্বীকৃতি লাভ করায় উপজেলা প্রশাসনের আয়োজনে এক বিশাল কর্মসূচীর মাধ্যমে দিবসটি পালন করা হয়েছে। কর্মসুচীর মধ্যে উপজেলার সকল রাজনৈতিক, সামাজিক, সাংস্কৃতিক, সুশীল সমাজ, জিও/এনজিও প্রতিনিধি, সাংবাদিক সমাজ সহ সকল শিক্ষা প্রতিষ্ঠানের শিক্ষক/শিক্ষার্থীদের অংশগ্রহণে এক বিশাল বর্ণাঢ্য শোভাযাত্রা পৌর শহরের বিভিন্ন গুরুত্বপূর্ণ সড়ক প্রদক্ষিন শেষে উপজেলা পরিষদ চত্বরে উপজেলা নির্বাহী কর্মকর্তা মোঃ মামুনুর রশীদ এর সভাপতিত্বে আলোচনা সভায় প্রধান অতিথি ছিলেন উপজেলা পরিষদ চেয়ারম্যান মোঃ এমদাদুল হক খাঁন, বিশেষ অতিথি ছিলেন, বাংলাদেশ আওয়ামীলীগ কেন্দ্রীয় কার্যনির্বাহী কমিটির সদস্য উপাধাক্ষ রেমন্ড আরেং, উপজেলা আওয়ামীলীগ সভাপতি আলহাজ্ব আলাউদ্দিন আল আজাদ, সাধারন সম্পাদক মোঃ সাজ্জাদুর রহমান সাজ্জাদ, উপজেলা যুবলীগ সভাপতি আব্দুল হান্নান,জেলা পরিষদ সদস্য মোঃ শফিক আহম্মেদ, উপজেলা আওয়ামীলীগ সিনি:সহসভাপতি স্বপন স্যান্যাল, মোঃ আলীআজগর, সাবেক উপজেলা চেয়ারম্যান আব্দুল্লাহ হক, মুক্তিযোদ্ধা কমান্ডার রুহুল আমিন চুন্নু, ডেপুটি কমান্ডার সোহরাব হোসেন তালুকদার, ওসি মিজানুর রহমান আকন্দ প্রমুখ। আলোচনা শেষে উপজেলা শিল্পকলা একাডেমীর শিল্পীবৃন্দের অংশগ্রহনে এক মনোজ্ঞ সাংস্কৃতিক অনুষ্ঠান পরিবেশিত হয়।